Crete, W. — Aptera — 3rd c. AD
Region: Aegean Islands, incl. Crete (IG XI-[XIII]) — Crete 

τριακονταετης συμφερους ενθαδε κ[ει]μαι ξενη γενει δε λιβυσσα θε[οις] συνναιος σωφροσυνη και στοργη κατα παντα εμοι γεγονουσα τοις δε τροποισι λειαν αρεσασα σεμνη πολει απτεραιων δημω οιτινες και αυτοι λυπην κατεθεντο αιφνιδιω θανατω απεπεμπαν απλως εις αιδα τυμβω. χαιρετ απλως παντες παροδειται και απτεραιων δημε οιτινες σπουδη και δοξη ταχεως κατεθεσθ εμε εις μεγα τευχος. ειμι δ εγω γραψας νεικων ο ανηρ αυτης γεγονως γε νυν δ ουκετι βασκανθεις γαρ εγω αλλω το καλον παρεδωκα ηντιν εγω ποθω λειαν δια σωφροσυνην καθως προγεγραφα κουδεν ολως ανυω. κραυγαζω κουκ επακουει τη στοργη μεν εγω κατεχω ως ειχον εσωμε τω αυτω κουδεν ολως ανυω ως ανεμος γαρ απλως επετασθη.